sasicodes/solvari-1 huggingface dataset:
இந்த நாற்காலியை எடுத்து அந்த அறையில் போடுவது அந்த அலமாரியைத் தூக்கி இந்த அறைக்குக் கொண்டு வருவது கட்டில்களை மாற்றி மாற்றிப் போடுவது சமையல் வேலைகளுக்கு ஏற்பாடு செய்வது அம்மிக் குழவியும் கல்லுரலும் சம்பாதிப்பது கிராமபோனும் ரேடியோவும் வைப்பது ஆகிய காரியங்களில் சதா ஈடுபட்டிருந்தார்கள்.
சாயங்காலம் வந்ததும் சீதா முன்போல அதாவது கலியாணம் ஆனவுடனே வந்திருந்த நாட்களைப்போல் ராகவனுடன் வெளியில் உலாவச் செல்ல வேண்டுமென்று ஆசைப்படுவாள்.
மாமியாரை நான் கூட அழைத்துக் கொண்டு போவதற்கு உங்களுடைய அனுமதி வேண்டுமாக்கும் என்று சீதா பொய்க் கோபம் வருவித்துக் கொண்டு சொன்னாள்.
சரி சரி கோபித்துக்கொள்ளாதே இன்று சாயங்காலம் சீக்கிரம் வந்து உன்னை வாக்கிங்க்கு அழைத்துப் போகிறேன் என்று சொல்லிவிட்டு ராகவன் சென்றான்.
நானா திசைகளிலும் வரிசை வரிசையாக வானத்து நட்சத்திரங்களுடன் போட்டியிட்டுக் கொண்டு இந்தியத் தலைநகரின் மின்சார தீபங்கள் பிரகாசித்தன.
சீதா சிரித்துக்கொண்டே நானும் கந்தர்வலோகத்துக்குப் போனதில்லை ஆனால் கந்தர்வலோகத்தைப் பற்றிப் பாரதியார் ஞான ரதம் என்ற புத்தகத்தில் வர்ணித்திருப்பதைப் படித்திருக்கிறேன்.
புதுடில்லியில் புதுக் குடித்தனம் போட்ட பிறகு முதன் முதலாகத் தன் பிரிய நாயகன் தன்னை உலாவ அழைத்துச் சென்ற தினத்தில் தான் அசட்டுத்தனமாக நடந்து கொண்டு அவனுக்கு எரிச்சல் உண்டாக்கியதை நினைத்து நினைத்து வருந்தினாள்.
இருந்தாலும் அவர் எதற்காக அவள் யார் என்பதைச் சொல்ல மறுக்க வேண்டும் என்ற எண்ணம் ஊசியினால் நெஞ்சைக் குத்துவதுபோல் திரும்பத் திரும்ப வந்து கொண்டிருந்தது.
சென்னை பத்மாபுரத்தில் மாமனார் வீட்டில் வசித்த போது சில கோள் சொல்லிப் பெண்கள் ராகவனுடைய பழைய காதலைப் பற்றி ஊரில் ஏற்பட்டிருந்த வதந்தியை அவளிடம் பிரஸ்தாபித்தார்கள்.
லலிதாவைப் பார்க்க வந்த இடத்தில் அவளைப் பிடிக்கவில்லை என்று சொல்லி என்னை வலியக் காதலித்து மணந்து கொண்டாரே அப்படி என்னை ஆட்கொள்ள வந்த உத்தம புருஷரைப் பற்றி வீண் சந்தேகம் கொள்வது எவ்வளவு பிசகு?
இனிமேல் அன்று சாயங்காலம் நடந்தது போல் நடப்பதற்கே இடங்கொடுக்கக் கூடாது என்றும் அவருக்குப் பிடிக்காத விஷயங்களைப் பற்றிக் கேட்கவே கூடாது என்றும் சங்கல்பம் செய்து கொண்டாள்.
இவ்வளவு திடமான தீர்மானத்துக்கு வந்த பிறகும் ஏதோ நான் தெரியாத்தனமாகக் கேட்டு விட்டதாகவே இருக்கட்டும் அவள் யார் என்று சொல்லியிருந்தால் என்ன?
இந்த வேதனை நிறைந்த சிந்தனையெல்லாம் மறுநாள் பொழுது விடிந்ததும் தூக்கத்தில் கண்ட துர்சொப்பனம் விழித் தெழுந்ததும் மங்கி மறைவது போல் சீதாவின் மனத்திலிருந்து மறையத் தொடங்கியது.
சமையல் அறையிலிருந்து வந்த காமாட்சி அம்மாள் வஸந்திக்கும் வயதாகும்போது உன்னைத் தோற்கடித்து விடுவாள் பார் உன்னைவிடப் பெரிய உத்தியோகம் பார்ப்பாள் என்றாள்.
எனக்குக் கொஞ்சம் கூடக் கிரெடிட் கொடுக்க நீங்கள் தயாராயில்லை என்று ராகவன் சொல்லி வஸந்தியை அம்மாவிடம் ஒப்புவித்து விட்டு ஆபீஸுக்குப் புறப்பட்டான்.
நான் கேட்கவில்லை அப்படி ஏதாவது நான் தப்பித் தவறிக் கேட்டாலும் நீங்கள் கோபித்துக் கொள்ளாமல் பதில் சொல்லுங்களேன் என்றாள் சீதா.
அதெல்லாம் முடியாது நீ அசட்டுத்தனமாக ஏதாவது கேட்டால் எனக்குக் கோபந்தான் வரும் அதைவிட வெளியே போகாமலிருப்பதே நல்லது என்றான் ராகவன்.
அவர்களுடைய இரு குழந்தைகளும் புல் தரையில் ஓடியாடுவதைப் பார்த்து அவர்கள் மகிழ்ந்து கொண்டிருந்தார்கள் வஸந்தியையும் அழைத்துக்கொண்டு வந்திருக்கலாம் இங்கே ஓடி விளையாடுவாள் என்றாள் சீதா.
ஆனாலும் நாளைக்கு ஞாயிற்றுக்கிழமையாதலால் குதுப்மினாருக்கும் கோட்டைக்கும் உங்கள் எல்லாரையும் அழைத்துப் போகலாமென்று எண்ணிக் கொண்டிருக்கிறேன் என்றான் ராகவன்.
நிலா வெளிச்சத்தில் தாஜ்மகாலைப் பார்த்தால் தேவலோகத்து மேனகையின் மாளிகை மாதிரி இருக்கும் என்று ஒரு தடவை சொல்லியிருக்கிறீர்கள்.
ஆமாம் பகலிலே தாஜ்மகாலைப் பார்த்தால் பளிங்குக்கல் மாளிகையாகத் தோன்றும் நிலா வெளிச்சத்தில் பார்த்தால் பூரண சந்திரனுடைய கிரணங்களைக் கொண்டே கட்டியதாகத் தோன்றும் ஏன் ஸார் அடுத்த பௌர்ணமியன்று போய் வரலாமே?
சாலை ஓரத்து தீபஸ்தம்பத்தில் லாந்தர் போல் கூடு அமைந்து விளங்கிய மின்சார விளக்கின் பரந்த ஒளி பனிப்படலத்தின் வழியாகப் புகுந்து அந்த ஸ்திரீயின் வெளிறிய முகத்தை மங்கலாக எடுத்துக் காட்டியது.
நாடக மேடைகளில் சில சமயம் மெல்லிய வெள்ளைச் சல்லாவினால் மூடிய ஆவி உருவங்களைக் கொண்டு வந்து காட்டுகிறார்களே அதைப் போல் அந்த ஸ்திரீயின் உருவம் காட்சி அளித்தது.
அரை நிமிஷத்துக்குள் இருளிலும் பனியிலும் மறைந்துவிட்டது.இந்தச் சம்பவம் எந்தவிதமான உணர்ச்சியையோ கிளர்ச்சியையோ ராகவன் மனதில் உண்டாக்கவில்லை.
இராத்திரி படுக்கப் போகும் சமயத்தில் ராகவனிடம் சாவகாசமாக அந்த ஸ்திரீயைப் பற்றிய விவரங்களைச் சொல்ல வேண்டும் என்று மனதிற்குள் எண்ணிக் கொண்டாள்.
மாப்பிள்ளை ஸார் வஸந்தி உங்கள் பேரில் குறை சொல்கிறாள் பாட்டியை ஒண்டியாக விட்டு விட்டு நீங்கள் எங்கேயோ தொலைந்து போய் விட்டீர் களாம் பாட்டியைப் பார்த்துக் கொள்வதற்காக வஸந்தி வீட்டிலேயே இருக்கிறாளாம் எப்படி இருக்கிறது கதை என்றான் சூரியா.
சாப்பிட்டு விட்டு உட்காரும் ஹாலுக்கு வந்த பிறகு சூரியா ஸ்ரீ சுபாஷ்சந்திரபோஸின் தலைமையில் நடந்த ஹரிபுர காங்கிரஸ் விமரிசைகளை வர்ணித்தான்.
சூரியா பதில் சொல்வதற்குள் ராகவன் சோஷலிஸ்ட் பார்ட்டி என்றால் பணக்காரன் ஏழை புத்திசாலி மடையன் நல்லவன் கெட்டவன் மனிதன் மாடு எல்லாவற்றையும் சரி மட்டமாக்கிச் சமுத்திரத்தில் அமுக்கிவிடுவது என்று அர்த்தம் என்றான்.
அவருடைய செல்வாக்கினால் தானே எங்கேயோ ஒரு மூலையில் உள்ள கிராமத்தில் இந்த வருஷம் காங்கிரஸ் இவ்வளவு சிறப்பாக நடந்தது காந்தியின் போக்கிலேயே விட்டால் இந்திய தேசத்தில் ஆண்டிப் பரதேசிகள்தான் மிஞ்சுவார்கள்.
அவளுடைய கேள்விக்குப் பதில் சொல்லு பார்க்கலாம் என்றான்.அத்தங்காளின் சாமர்த்தியம் எங்களுக் கெல்லாம் அப்போதே தெரியுமே அதனாலேதான் லலிதா அத்தங்கா அத்தங்கா என்று உயிரை விட்டுக்கொண்டிருக்கிறாள்.
அவனிடத்தில் அசட்டுத்தனம் இருக்கிறது இல்லாவிட்டால் எங்கே பார்த்தாலும் பாழும் கோட்டையும் மயானமும் மசூதியுமாயிருக்கும் இந்த ஊருக்குத் தலைநகரத்தைக் கொண்டு வருவானா?
இவ்விதம் டில்லியைச் சுற்றிப் பார்த்துவிட்டு வந்து வீட்டுக்குள் பிரவேசிக்கும் போது காமாட்சி அம்மாள் தன்னுடைய அபிப்பிராயத்தைத் தெரிவித்தாள்.
என்ன அழகு என்ன அழகு இந்த டில்லி அரண்மனையே இவ்வளவு அழகாயிருக்கிறதே இன்னும் ஆக்ரா அரண்மனையும் தாஜ்மகாலும் எப்படியிருக்குமோ?
ஆகட்டும் வஸந்தி உன்னை டோங்கா வண்டியில் நேற்றைக்கும் ஏற்றிக்கொண்டு போகிறேன் நாளைக்கும் ஏற்றிக்கொண்டு போகிறேன் என்றான் சூரியா.
இங்கிலீஷ்காரனை விரட்டி விட்டுச் சுயராஜ்யம் ஆளவேண்டும் என்று சொல்லும் சூரியா கூட இந்த ஊருக்கே வந்து சேர்ந்திருக்கானே அம்மா இந்த வேடிக்கைக்கு என்ன சொல்லுகிறது?
அப்படியென்றால் நீ அதற்காகத்தான் டில்லிக்கு வந்திருக்கிறாய் என்று சொல்லு இங்கிலீஷ்காரனை விரட்டிஅடிக்கப் போவது நிச்சயந்தானாக்கும் என்றான் ராகவன்.
எனக்கு அந்த இடத்தை விட்டு வருகிறதற்கு மனதே இல்லை சிவ சிவா கோயிலை இடித்து மசூதி கட்டியிருக்கிறது அதைப் பார்க்கிறதற்கு என்னை வேறே அழைத்துக்கொண்டு போய் விட்டீர்கள்.
கலியுகம் என்றுதான் நன்றாய்த் தெரிகிறதே அடாடா உன் தகப்பனார் பாகவதம் தசமஸ்கந்தத்திலிருந்து படித்துக் காட்டி அர்த்தம் சொல்வார்.
பாகவதத்தில் சொல்லியிருப்பதெல்லாம் பொய்யா இருக்குமா ஒருவேளை பாகவதத்தில் வரும் கிருஷ்ண பகவான் பசு மாடு மேய்த்திருக்கலாம்.
ஆனால் இப்போதெல்லாம் சினிமாக்களில் வரும் கிருஷ்ண பரமாத்மாக்கள் எருமை மேய்க்கத்தான் லாயக்கானவர்கள் சினிமாவும் கினிமாவும் நான் என்னத்தைக் கண்டேன்?..
அது எப்படியாவது இருக்கட்டும் என்னைக் காசிக்கு எப்போது அழைத்துக் கொண்டு போகிறாய் ராகவா காசிக்குப் போனால் இதைவிட அதிகமாய்க் குறை சொல்லுவீர்கள் கங்கை நதி கூடப் பார்க்கிறதற்கு ஒரு மாதிரியாகவே இருக்கும்?
நம்ம காவேரி தீரத்தைப்போல் இரண்டு பக்கமும் ஒரே சோலையாயிருக்கும் என்று நினைத்துக் கொள்ளாதீர்கள் ஏன் ஸார் காசிக்குப் போவது இருக்கட்டும் ஆக்ராவுக்கு எப்போது போகிறது?
கட்டாயம் வருகிறேன் எங்கே நீங்கள் என்னைக் கூப்பிடாமல் இருந்து விடுவீர்களோ என்று என்னுடைய நெஞ்சு திக் திக் என்று அடித்துக் கொண்டிருக்கிறது என்றான் சூரியா.
வேடிக்கை பார்க்கப் போகும் இடங்களில் ஸ்திரீகளுடன் பேசுவதற்கும் அவர்களுடைய கேள்விகளுக்குப் பதில் சொல்லுவதற்கும் ஒரு தனிப் பொறுமையும் சாமர்த்தியமும் வேண்டும்.
பழைய அரண்மனையையோ மசூதியையோ கோட்டையையோ பார்க்கப் போனால் ராகவன் ஓரிடத்தில் உட்கார்ந்து கொண்டு நீங்கள் போய்ச் சுற்றிப் பார்த்துவிட்டு வாருங்கள் என்று சொல்லிவிடுவான்.
அந்த இடங்களுக்கெல்லாம் முன்னொரு சமயம் யாரை அழைத்துக் கொண்டு வந்து பார்த்தானோ அந்தப் பெண்ணைப் பற்றிய சிந்தனைதான் அன்றைக்கு டில்லி ரயில்வே நிலையத் தில் தான் பார்த்தவள் தாரிணியா இல்லையா?
அந்தப் பெண்ணை மறுபடியும் ஒரு தடவை சந்தித்து விசாரித்து உண்மையைத் தெரிந்து கொண்டாலன்றித் தனக்கு மனநிம்மதி ஏற்படாது என்று ராகவனுக்குத் தோன்றியது.
என்று ராகவன் கேட்க போதும் போதும் இன்றைக்குப் பார்த்தது ஏழு ஜன்மத்துக்குப் போதும் பிருந்தாவனம் வடமதுரை காசி இப்படிப் புண்ணிய க்ஷேத்திரங்களுக்குப் போவதானால் சொல்லு வருகிறேன்.
பாழும் கோட்டையையும் இடிந்த மசூதியையும் பார்க்கப் போவதாயிருந்தால் நான் வரவில்லை குழந்தையைப் பார்த்துக்கொண்டு வீட்டிலேயே இருக்கிறேன் என்றாள் காமாட்சி அம்மாள்.
அவன் போன பிறகு ராகவா சூரியா தங்கமான பிள்ளை எனக்கு ரொம்பப் பிடித்திருக்கிறது என் தங்கை பெண் அம்புஜத்துக்கு இரண்டு வருஷமாய் வரன் தேடிக் கொண்டிருக்கிறார்களே?
நீங்கள் எப்போது தீர்மானித்து விட்டீர்களோ அப்போது பாதி கலியாணம் நடந்தது போலத்தான் சூரியா சம்மதித்தால் பாக்கிப் பாதி கலியாணம் செய்துவிடலாம்.
நான் குறுக்கே நிற்கவில்லை தாராளமாக அம்புஜத்தைச் சூரியாவுக்குக் கலியாணம் பண்ணி வையுங்கள் நம்ம சீதாவும் கொஞ்சம் என்னுடன் சேர்ந்து சொன்னால் சூரியா சம்மதித்து விடுவான் என்றாள் காமாட்சி அம்மாள்.
இஷ்டப் பட்டவர்களைக் கலியாணம் செய்து கொள்வதற்குத் தடை செய்யவும் கூடாது இஷ்டப்படாதவர்களைக் கலியாணம் செய்து கொள்ளும்படி வற்புறுத்தவும் கூடாது.
அத்தனை தூரம் போன பிறகும் நீ என்னை மறந்து விடாமல் கடிதம் எழுதியிருக்கிறபடியால் நீதான் என்னுடைய உண்மையான பிராண சிநேகிதி என்பதில் சந்தேகம் என்ன?
ஆகையினால் தான் அவ்வளவு கொஞ்சமாக எழுதிவிட்டாய் என்று நினைக்கிறேன் வார்த்தைகளை எண்ணிப் பார்த்தேன் மொத்தம் முப்பத்தாறு வார்த்தைகள் இருந்தன.
புதுக் குடித்தனம் போடும் வேலையெல்லாம் தீர்ந்ததும் நீ எப்போதும் போல் விவரமாகக் கடிதம் எழுத வேண்டும் ஏழெட்டுப் பக்கத்துக்கு குறையக் கூடாது.
உடன் எடுத்த பெண்கள் எல்லாரும் கையில் இரண்டு வயதுக் குழந்தையுடன் இருக்கிறார்கள் நீ இப்படி மரமாயிருக்கிறாயே ஜடமே என்று ஓயாமல் பிடுங்கி எடுத்துக் கொண்டிருந்தாள்.
பிரசவத்துக்கு இங்கே அனுப்புவார்களோ அனுப்ப மாட்டார்களோ தெரியவில்லையே அம்பிகே பராசக்தி என்று ஓயாமல் புலம்பிக் கொண்டிருக்கிறாள்.
அந்தப் பெண் சீதா இங்கே நல்ல வேளையாக இருந்தாளோ அப்பேர்ப்பட்ட மாப்பிள்ளை எனக்கு வாய்க்காமல் பிழைத்தேனோ என்று உற்சாகத்துடன் அடிக்கடி சொல்லிக் கொண்டிருக்கிறாள்.
எவ்வளவோ இவர் என் பேரில் ஆசையுள்ளவராயிருந்தும் பல விஷயங்களில் அம்மாவுக்குப் பிள்ளையா யிருக்கிறார் அம்மா இட்ட கோட்டை இவர் தாண்டுவதில்லை.
என் மாமியாரின் குணத்தைப்பற்றி முன்னமே குறிப்பாக எழுதியிருக்கிறேன் சீதா கலியாணத்தின் போது எவ்வளவு பரம சாதுவாயிருந்தாள் அப்புறம் சீக்கிரத்தில் தன்னுடைய சொரூபத்தைக் காட்டி விட்டாள்.
இத்தனை நாள் ஒருவரிடமும் சொல்லாததை உன்னிடம் இப்போது சொல்கிறேன் சீதா என் மாமியார் ரொம்பப் பொல்லாதவள் ராட்சஸியேதான் என்னை அவள் படுத்திவைக்கிற பாட்டுக்கு அளவேயில்லை.
தொட்டதற்கெல்லாம் எரிந்து விழுகிறாள் வேண்டாம் என்கிற நாட்டுப்பெண் கை பட்டால் குற்றம் கால் பட்டால் குற்றம் ஒன்றும் படாமலிருந்தாலும் குற்றம் என்பதாக இருக்கிறது.
என்னுடைய நாத்தனார் ஒருத்தியைக் கொடுத்திருக்கிற இடத்தில் அவள் அவ்வளவாகச் சுகப்படவில்லையாம் அவளை ரொம்பக் கஷ்டப்படுத்துகிறாளாம்.
அம்மாவுக்கு இது பிடிக்காது அம்மாவுக்கு அது வருத்தம் தரும் என்று ஓயாமல் சொல்லிக் கொண்டிருக்கிறாரே தவிர ஏதடா இவளும் ஒரு மனுஷிதானே என்று நினைத்துப் பார்ப்பதேயில்லை தாயார் தகப்பனாரை விட்டு அண்ணன் தம்பிகளை விட்டு பிறந்த ஊரையும் வீட்டையும் தெரிந்த மனுஷாள் எல்லாரையும் விட்டுத் தம்மையே கதியென்று நம்பி வந்தவளாயிற்றே என்று ஒரு தடவையாவது எண்ணிப் பார்த்திருப்பார் என்று தோன்றவில்லை.
இரண்டு பேரும் கைகோத்துக் கொண்டு தினம் தினம் தெருவில் ஊர்கோலம் போவோம் என்று சொன்னார்.உண்மையாகத்தான் சொன்னாரா பரிகாசத்துக்குச் சொன்னாரா என்று யோசித்து யோசித்துப் பார்க்கிறேன் நிச்சயம் தெரியவில்லை.
எங்கேயாவது தூர தேசத்தில் பம்பாய் கல்கத்தா டில்லியில் ஏதாவது ஒரு உத்தியோகம் சம்பாதித்துக் கொள்ளக்கூடாதா என்று தோன்றுகிறது.
ஏதோ நீயாவது இப்படிச் சந்தோஷமாயிருக்கக் கொடுத்து வைத்திருக்கிறாயே என்பதை எண்ணித்தான் இப்போதெல்லாம் நான் சந்தோஷப்பட்டுக் கொண்டிருக்கிறேன்.
தினம் தினம் தபால் ரன்னர் ஜிங் ஜிங் என்று மணி அடித்துக் கொண்டு வருகிற சத்தத்தைக் கேட்டதும் பம்பாயிலிருந்து உன் கடிதத்தை எதிர்பார்த்து நான் தபாலாபீஸுக்கு ஓடிய காலம் நினைவுக்கு வருகிறது.
லைலா மஜ்னூன் அனார்க்கலி ரோமியோ ஜூலியட் சகுந்தலை சம்யுக்தை முதலியவர்கள் எதிரில் வந்து நிற்கிறார்கள் அடியே காதல் காதல் என்று சொல்வதெல்லாம் உண்மையிலும் உண்டா?
இத்தனை நாளும் இந்தியாவின் சக்ரவர்த்தியாயிருந்த எட்டாவது எட்வர்ட் ராஜா யாரோ ஒரு பெண்ணின் காதலுக்காக ராஜ்யத்தைத் துறந்து விட்டாராமே?
வழியில் மதகடியில் தபால்கார பாலகிருஷ்ணனுடன் சூரியா குத்துச் சண்டை போட்டுக் கொண்டிருந்த காட்சி அப்படியே எதிரில் நடப்பது போல் இருந்தது.
சீதா சூரியா உங்களுடன் டில்லிக்கு வந்ததையும் வழியில் உங்களுக்கு ஒத்தாசையாக இருந்ததையும் உன் கடிதத்திலிருந்து அறிந்து மிகவும் சந்தோஷம் அடைந்தேன்.
இதனால் சூரியா மனக்கசப்பு அடைந்து உங்கள் சொத்துக்களை நீங்களே வைத்துக் கொள்ளுங்கள் எனக்குப் பங்கு வேண்டாம் என்று சொல்லிவிட்டுக் கிளம்பி விட்டானாம்.
அதே சமயத்தில் லலிதாவின் நிலையுடன் தன்னுடைய நிலைமையை ஒப்பிட்டுப் பார்த்தபோது அவளுடைய அந்தரங்கத்தில் ஒருவித மகிழ்ச்சியும் உண்டாயிற்று.
கடைசியாக ஒருவாறு கடிதத்தைப் படித்து முடித்த பிறகு பின்வரும் பதிலை எழுதினாள்.என் பிரியமுள்ள தோழி லலிதாவுக்கு உன்னுடைய கடிதம் கிடைத்தது.
போனது போகட்டும் இனிமேல் இன்பமோ துன்பமோ சுகமோ துக்கமோ எதுவாயிருந்தாலும் உடனுக்குடனே எனக்கு நீ விஸ்தாரமாகக் கடிதம் எழுதி விட வேண்டும்.
உலகம் எவ்வளவோ முன்னேற்ற மடைந்திருக்கும்போது நாகரிகம் இவ்வளவாகப் பரவியிருக்கும் காலத்தில் உன் புக்ககத்து மனிதர்களைப் போன்றவர்களும் இருப்பது எனக்கு ஆச்சரியமாயிருக்கிறது உன்னைச் சிறையில் போட்டு அடைத்து வைத்திருப்பதுபோல் அல்லவா வைத்திருக்கிறார்கள் என்று தெரிகிறது?
ஆனால் ஒரு விஷயம் உன் கணவன் பட்டாபிராமன் உன்னைச் சினிமாவுக்கு அழைத்துப் போகாததினாலேயே அவனுக்கு உன்பேரில் அபிமானம் இல்லை என்று நினைத்து விடாதே இது பட்டிக்காட்டுப் பெண்கள் பேசுகிற பேச்சு.
நம்முடைய புருஷன் வேறொரு பெண்ணிடம் பேசிவிட்டால் அதனால் குடி முழுகிப் போய்விட்டது என்று நாம் நினைத்துக் கொள்ளக்கூடாது நாகரிகமே தெரியாத படிப்பற்ற ஸ்திரீகள்தான் அப்படியெல்லாம் சந்தேகப்படுவார்கள்.
என்னுடைய ஓர்ப்படி மாமியாரிடம் இருந்து குடித்தனம் செய்ய முடியாது என்று நினைத்துத் தான் பிறந்த வீட்டுக்குப் புருஷனையும் அழைத்துக் கொண்டு போய் விட்டாள்.
நீயும் உன் தாயார் தகப்பனாரை அடியோடு மறந்துவிட்டு மாமியாரும் மாமனாருந்தான் பெற்ற தாயும் தகப்பனும் என்று நினைத்து நடந்து கொள்ளு அப்போது அவர்கள் எப்படி மாறிவிடுகிறார்கள் பார் சூரியா காங்கிரஸுக்குப் போய்விட்டுத் திரும்பி வந்து விட்டான்.
சில சமயம் நான் ஒருத்தி இருப்பதைக் கூட மறந்து விடுகிறார்களடி எப்படியிருக்கிறது வேடிக்கை சென்ற ஞாயிற்றுக்கிழமை எல்லாருமாக இந்த டில்லியிலுள்ள குதுப்மினார் கோட்டை ஜந்தர் மந்தர் முதலிய இடங்களுக்குப் போய் எல்லாவற்றையும் பார்த்துவிட்டு வந்தோம்.
ஷாஜஹான் சக்கரவர்த்தி தன்னுடைய பட்டத்து ராணி மும்தாஜின் ஞாபகார்த்தமாகக் கட்டிய அற்புதக் கட்டிடம் தாஜ்மஹால் முக்கியமாக அதைப் பார்த்துவிட்டு வரத்தான் நாங்கள் போகிறோம்.
ஆக்ராவிலிருந்து ஓர் இரவு ரயில் பிரயாணம் செய்தால் ரஜினிபூர் என்று ஒரு ஊர் இருக்கிறதாம் அது ஒரு சுதேச ராஜாவின் ஊராம்.
ஏரிக்கரை ஓரத்தில் ஆயிரம் பதினாயிரக்கணக்கில் வெள்ளை வெளேர் என்ற நிறமுடைய கொக்குகள் வந்து மந்தை மந்தையாக உட்கார்ந்து விட்டு அவ்வளவும் சேர்ந்தாற்போல் பறந்து போகுமாம்.
ஆனால் சூரியா ஆக்ராவிலிருந்து திரும்பி வந்துவிட வேண்டுமென்றும் ஏதோ ஒரு கூட்டம் தனக்கு இருக்கிறதென்றும் சொல்லிக் கொண்டிருக்கிறான்.
கூட்டமும் ஆச்சு மண்ணாங்கட்டியும் ஆச்சு என்று இவர் நேற்றைக்கு சூரியாவுடன் சண்டை பிடித்தார்.சூரியாவை நான் கவனமாகப் பார்த்துக் கொள்கிறேன் லலிதா அவனைப்பற்றி நீ கொஞ்சமும் கவலைப்பட வேண்டாம்.
டில்லியிலும் பார்க்க வேண்டிய இடங்களுக்கெல்லாம் உன்னை அழைத்துக்கொண்டு போய்க் காட்டுவது எனக்கு எவ்வளவு சந்தோஷமாயிருக்கும் தெரியுமா?
ரயில் வண்டி ஆக்ராவை நெருங்கிக் கொண்டிருந்த போது சூரியாவுக்கும் ராகவனுக்கும் விவகாரம் முற்றி அவர்களுடைய குரல் ரயிலின் சத்தத்தையும் மிஞ்சிக் கேட்டது.
மாஜிஸ்ட்ரேட்டுகள் முன் போலவே திருடர்களை தண்டித்து வருகிறார்கள் இப்படியெல்லாம் புகார் செய்வாய் போலிருக்கிறதே நல்ல சோஷலிஸ்ட் நீ பின்னே என்னதான் செய்யவேண்டும் என்கிறாய்?
கவர்னர் முதல் கிராம முனிசீப் வரையில் போலீஸ்காரர்கள் உள்பட எல்லா உத்தியோகங்களையும் அதிகாரங்களையும் சட்ட திட்டங்களையும் ஒழித்து விட வேண்டும் என்கிறாயா?
கல்விக்கும் நாகரிகத்துக்கும் பெயர் போன ஐரோப்பாவில் நடக்கும் அரசாங்க முறைகளைப் பார்த்தால் ஆங்கில ஆட்சி முறை எவ்வளவு மேலானது என்று உனக்குத் தெரியும்.
சீனாவில் ஜப்பான் செய்கிற அநியாயத்தைப் பார் இங்கிலீஷ்காரர்களுடைய கொட்டத்தை அடக்கக்கூடிய கீழ்நாடு ஜப்பான் ஒன்றுதான்.
இங்கிலீஷ்காரர்கள் தலையிடாமலிருந்தால் நம்மிடையேயிருந்த பிளவுகளும் பிரிவுகளும் இதற்குள் தீர்ந்து போயிருக்கும் சரித்திரத்தையே பொய் என்று நீ சாதிக்கப் பார்க்கிறாய் உன்னோடு எப்படி விவாதம் செய்வது?
நேபிள்ஸ் நகரத்தைப் பார்த்துவிட்டுச் செத்துப் போகவும் என்று மேனாட்டில் ஒரு வசனம் வழங்குகிறது.ஆக்ராவைப் பார்க்கும் வரையில் உயிரோடிருக்கவும் என்று இந்தியாவில் பிறந்தவர்களுக்கு நாம் சொல்லுகிறோம்.
மனிதனுடைய உள்ளமானது கற்பனை செய்யக்கூடிய இன்பமயமான சொர்க்க பூமியும் கந்தர்வ லோகமும் எப்படியிருக்குமென்று தெரிந்து கொள்ள விரும்புவோர் ஆக்ராவை அவசியம் பார்க்கவேண்டும்.
அக்பர் சக்கரவர்த்தி மொகலாய சாம்ராஜ்யத்தின் தலைநகரை டில்லியிலிருந்து ஆக்ராவுக்கு மாற்றி ஆக்ராவுக்கு உயர்வையளித்தார்.
அக்பரின் பேரன் ஷாஜஹான் சக்கரவர்த்தி ஆக்ராவின் சொப்பனபுரியைப் போன்ற பற்பல பளிங்கு மாளிகைகளும் தாஜ்மகாலையும் கட்டி ஆக்ரா நகரை உலக சரித்திரத்தில் என்றும் நிலை பெறக்கூடிய அமரபுரியாக்கினார்.
பிறகு உள்ளே பிரவேசித்து திவானி ஆம் என்னும் பொது ஜனசபா மண்டபத்தை நோக்கிச் செல்கையில் பக்கத்தில் காணப்பட்ட ரோஜா மலர்த் தோட்டத்தைச் சீதா பார்த்தாள் உடனே அந்தப் பக்கம் ஓடினாள்.
சில நிமிஷத்துக்கெல்லாம் திரும்பி வந்து ஏன் ஸார் அனார்க்கலி இங்கேதான் புஷ்பம் விற்றுக் கொண்டிருந்திருப்பாள் சலீம் இங்கேதான் அவளைச் சந்தித்திருப்பான் இல்லையா?
ஜஹாங்கீர் சிம்மாசனம் ஏறுவதற்கு முன்னால் அவன் பெயர் சலீம்... சீதாவை என்னமோ என்று நினைக்காதே சூரியா மொகலாயர் சரித்திரத்தில் அவள் பெரிய எக்ஸ்பர்ட் ஜதுநாத் சர்க்காருக்கும் வின்சென்ட் ஸ்மித்துக்கும் ஏதேனும் சந்தேகம் ஏற்பட்டால் சீதாவினிடம் தான் அவர்கள் கேட்க வருவது வழக்கம்.
அவளுக்கு ஒரு பெண் இருந்தாள் அந்தப் பெண்ணின் அழகைப் பார்த்துவிட்டு சலீம் அவளுக்கு மாதுளை மொக்கு என்று பெயரிட்டு அழைத்தான்.
அவளையே கலியாணம் செய்து கொள்வதாகவும் வாக்களித்திருந்தான்... இப்படிக் கதை சொல்லிக் கொண்டே அவர்கள் திவானிகாஸ் என்னும் அழகிய பளிங்குக்கல் சபா மண்டபத்தை அடைந்தார்கள்.
அந்த நாளில் ராணிகளின் தூபுரங்களோடும் சிலம்புகளோடும் போட்டி இட்டுக்கொண்டு சலசலவென்ற சத்தத்துடன் தெளிந்த நீர் ஓடிக்கொண்டிருந்த பளிங்குக்கல் ஓடைகளைப் பார்த்தார்கள்.
மூன்று பேருமே சிறிது நேரம் வரையில் அந்தக் காட்சிக்குத் தங்கள் உள்ளத்தைப் பறி கொடுத்தவர்களாய்ப் பார்த்துக் கொண்டே நின்றார்கள்.
அவன் தாஜ்மகாலைப் பார்த்துக் கொண்டேயிருந்தது இந்த மல்லிகை மாடத்திலிருந்து தான் போலிருக்கிறது ஆமாம் சீதா உன்னுடைய ஊகம் உண்மைதான்.
ஷாஜஹான் அரசாங்கப் பொக்கிஷத்தை இப்படியெல்லாம் வீண் விரயம் செய்தது அவனுடைய மகன் ஔரங்கசீப்புக்குப் பிடிக்கவில்லையாம்.
தகப்பனாரைச் சிறைப்படுத்தி இந்தக் கோட்டையிலே அடைத்து வைத்து நீங்கள் உங்களுடைய அருமை மனைவியின் ஞாபகமாகக் கட்டிய கட்டிடத்தைச் சதா சர்வ காலமும் பார்த்துக் கொண்டே இருங்கள் என்று சொல்லி விட்டானாம்.
அப்படியெல்லாம் சொல்லாதீர்கள் இப்பேர்ப்பட்ட அற்புதமான காட்சிகளைப் பார்த்துவிட்டு இந்த மாதிரி பேசுகிறீர்களே உங்களுக்கெல்லாம் கண் எங்கே போயிற்று?
உண்மையில் அந்தச் சமயம் ராகவன் சூரியா இருவருடைய கண்களும் தூரத்தில் தெரிந்த தாஜ்மகாலையோ அல்லது பக்கத்திலே இருந்த அற்புதமான பளிங்குக்கல் சித்திரங்களையோ பார்க்கவில்லை.
ஆனாலும் இங்கு நின்று பார்க்கும் போது தாஜ்மகால் என்பது வெறும் கனவல்லவென்றும் நிஜக் கட்டிடந்தான் என்றும் தோன்றுகிறது இந்தப் பதிலைத் தாரிணி கூறினாள்.
ஹா ஹா எவ்வளவு அழகான பெண் இப்படிப்பட்டவளைக் கலியாணம் செய்து கொண்டும் உம்மை துரதிர்ஷ்டசாலி என்று சொல்லிக் கொள்கிறீரே நல்ல வேடிக்கை இது என்று கூறி நகைத்துவிட்டு அதோ பின்னால் வருகிற இளைஞர் யார்?
இதற்குள் சூரியா கொஞ்சம் முன்னால் வந்து இவர் சொல்வது பிசகில்லை ஹரிபுரா காங்கிரஸில் இவரை நான் பார்த்தேன் என்று சொல்லிவிட்டு தாரிணியை நோக்கி நீங்கள் சோஷலிஸ்ட் கட்சிக் கூட்டத்துக்கு வந்திருந்தீர்கள் அல்லவா?
தன்னுடைய எழுத்துத் திறமையைக் குறித்துத் தாரிணி ஒரு சமயம் பாராட்டிப் பேசியது அவனுக்கு நினைவு வந்தது.ஓகோ சூரியா அவ்வளவு பெரிய அதிகப்பிரசங்கி என்று எனக்குத் தெரியாதே?
என்றான்.அதிகப்பிரசங்கம் ஒன்றும் இவர் செய்யவில்லை.சுருக்கமாகத் தான் பேசினார் பேசிய வரையில் அற்புதமாய்ப் பேசினார் என்றாள் தாரிணி.ஏழை பணக்காரன் எல்லாம் ஒன்றாகி விடவேண்டும் சர்க்கார் உத்தியோகஸ்தர்களின் சம்பளத்தைக் குறைக்க வேண்டும் சுதேச ராஜாக்களை ஒழித்து விட வேண்டும் என்றெல்லாம் வெளுத்துக் கட்டினானாக்கும்இப்படியெல்லாம் தீவிரமாகப் பேசுவதில் கஷ்டம் ஒன்றும் இல்லை.யார் வேணுமானாலும் இப்படி தடபுடலாய்ப் பேசலாம் என்றார் ராகவன்.
இந்த ஊரில் பிரபல வக்கீல் ஆனால் பிராக்டிஸ் மட்டும் கிடையாது இப்போதைக்கு இவருடைய மனைவியின் சிநேகிதர்களை வீட்டுக்கு அழைத்து உபசரிப்பது தான் இவருக்கு முக்கிய வேலை.
நீ எழுதாவிட்டால் வேறு யாரையோ கொண்டு எழுதச் சொல்லியிருக்கிறாய் நான் இறந்து போனது என்னமோ உண்மையான செய்திதான் அப்படியானால் இப்போது இங்கே எப்படி இருக்கிறாய்?
நீங்கள்தான் சொல்லுங்களேன் உங்களுக்குத் தெரியாதா பேஷாகத் தெரியும் உன்னைப்போல் அவளும் ஒரு ஸ்திரீ தான் ஸ்திரீதான் என்று எனக்கும் தெரிந்தது.
ஆனால் உருவத்திலே தான் ஸ்திரீயே தவிர நடவடிக்கை எல்லாம் ஆண்பிள்ளை மாதிரி புருஷனாய்ப் பிறந்திருக்க வேண்டியவள் தவறிப் பெண்ணாய்ப் பிறந்து விட்டாள் போலிருக்கிறது.
நீ சொல்வது ரொம்ப சரி ஆகவே அந்தப் பெண்ணாய்ப் பிறந்த புருஷனோடு நான் பேசுவதினால் உனக்கு மனக்கஷ்டம் ஏற்படாதல்லவா?
இவளிடம் பயந்துகொண்டு நான் எதையோ மறைத்தேனாம் நம்ம பக்கத்துப் பெண்களிடம் இதுதான் ஒரு பெரும் சங்கடம் வெறும் சந்தேகப் பிராணிகள்?
அது உயிருள்ள தெய்வீக சிற்ப வடிவம் இந்தியாவில் மொகலாயர் காலத்தில் ஏற்பட்ட மறுமலர்ச்சியின் ஜீவ பிம்பம் ரதியும் மன்மதனும் பவனி வரும் வெண்மலர் விமானம் சந்திர கிரணங்களையும் மந்தமாருதத்தையும் வானவில்லின் வர்ணங்களையும் காதல் இன்பத்தையும் குழைத்து எழுதிய உயிர்ச் சித்திரம் ஒரு தடவை பார்த்தவர்களின் உள்ளத்திலிருந்து என்றென்றும் அகலாத சௌந்தர்ய மோகினி.
வெண்ணிலாவின் நிறத்தையொத்த பளிங்குக் கல்லினால் கட்டி பலவர்ண இரத்தினக் கற்களினால் சித்திர வேலைப்பாடுகள் செய்யப்பட்டிருந்த அரண்மனையின் மண்டபங்களிலும் மாடங்களிலும் அங்குமிங்கும் நடமாடினாள்.
புஷ்பங்களின் வாசனையோடு ராணி நூர்ஜஹான் கண்டுபிடித்து உலகத்துக்கு அளித்த ரோஜா அத்தரின் வாசனையும் அகிற்புகை வாசனையும் கலந்து பரிமளித்தன.
சில சமயம் ஸ்படிகம் போன்ற தண்ணீரில் தன்னுடைய பொன் மேனியின் அழகைக் கண்ட ஆனந்தத்தினால் அவளுடைய தேகமெல்லாம் சிலிர்த்தது.
நாகப் பாம்பு தன் நீண்ட நாவை நீட்டுவது போல் அந்தப் பணிப் பெண்கள் எல்லாரும் சீதாவை நோக்கித் தங்கள் ஆட்காட்டி விரலைச் சுட்டிக் காட்டினார்கள் நெருப்புத் தழலைப் போல் அவர்களுடைய கண்கள் பிரகாசித்தன.
விசாலமான பளிங்குக் கல் மண்டபம் ஒன்றில் தோகை விரித்த மயிலைப் போல் பின்புறச் சாய்வு அமைந்த ரத்தின சகிதமான சிம்மாசனத்தில் மொகலாய மன்னனின் பட்ட மகிஷி அமர்ந்திருந்தாள்.
இளவரசருடைய முகத்தோற்றத்தை எண்ணிப் பார்த்தபோது மொகலாய உடை தரித்த சௌந்தரராகவனுடைய வடிவமும் முகமும் சீதாவின் அகக்கண் முன்னால் வந்தன.
சலவைக்கல் சுவரில் அமைந்திருந்த சித்திரப் பலகணி வழியாகச் சந்திரனுடைய கிரணம் ஒன்று உள்ளே புகுந்து சீதாவின் கன்னத்தைத் தொட்டுத் தன்னுடைய மனமார்ந்த அனுதாபத்தைத் தெரிவித்துக் கொண்டது.
அடியே தூங்கிவிட்டாள் போலிருக்கிறதடி இன்னும் சற்று நேரத்துக்கெல்லாம் ஒரே தூக்கமாய்த் தூங்க வேண்டியவள் தானே எனக்கு என்னமோ இவளை ஒரேயடியாக் கொன்று விடுவதில் விருப்பமில்லை.
அனார்க்கலியைச் சிறையில் அடைத்ததுபோல் இவளையும் அடைத்துவிட்டால் தானே பைத்தியம் பிடித்துப் புலம்பிச் சாகிறாள் எல்லாவற்றுக்கும் மகாராணியைக் கேட்டுக் கொண்டு வருவோம் வாருங்கள் பேச்சுக் குரல்கள் நின்று மௌனம் குடிகொண்டது.
தன்னைக் காப்பாற்றுவதற்காகத் தன் அம்மாஞ்சி சூரியா அந்தக் கோட்டைக்குப் பக்கத்தில் எங்கேயோ ஒளிந்திருக்கிறான் என்பது அவளுக்குத் தெரிந்திருந்தது.
அது யாருடைய குரல் என்று சீதா அதிசயப்பட்டுக் கொண்டிருக்கையில் வெண்ணிலவு பிரகாசித்த நிலா முற்றத்துக்கு அப்பால் இருள் சூழ்ந்திருந்த மண்டபத்திலிருந்து ஓர் உருவம் வெளிப்பட்டு வந்தது.
புதுடில்லிச் சாலை முனையில் கையில் கத்தியுடன் மரத்தில் சாய்ந்து நின்று கொண்டிருந்தாளே அவள்தான் அந்த ஸ்திரீ இப்போதும் அக்கத்தியைக் கையில் பிடித்திருந்தாள்.
புது மணம் புரிந்த மங்கை தன்னுடைய காதலன் அருகில் நெருங்கி வரும்போது ஆசையும் நாணமும் கலந்த தோற்றத்துடன் நிற்பது போலத் தங்க நிலாவில் தாஜ்மகால் என்னும் மோகினி நின்றாள்.
தும்பைப் பூவையொத்த வெண்மையும் மென்மையும் பொருந்திய டாக்கா மஸ்லினைக் கொண்டு மேனியை மட்டுமின்றி முகத்தையும் முக்கால் பங்கு மறைத்துக் கொண்டு அந்தப் புவன மோகினி சிந்தனையில் ஆழ்ந்திருந்தாள்.
அவளை நாலு புறமும் காவல்கள் புரியும் தோழிப் பெண்களைப் போல் நெடிதுயர்ந்த ஸ்தம்பக் கோபுரங்கள் நாலு மூலையிலும் நிமிர்ந்து நின்றன.
உலகம் தோன்றிய நாள் தொட்டுக் காதலர்களுக்கு வேதனை தருவதையே தொழிலாகக் கொண்ட பூரண சந்திரன் தனது கர்ம பலனை இந்தத் தாஜ்மகால் மோகினியிடம் அனுபவித்தான்.
சந்திரனைக் கரையேற்றத் தானும் ஓடையில் குதித்தாள் பளிங்குக் கல் ஓடையில் ஸ்படிகம் போலத் தெளிந்திருந்த நீரில் தங்கச் சந்திரனும் தாஜ்மகால் மோகினியும் ஒருவரையொருவர் கட்டித் தழுவிக் கொள்வதாகக் காதலர் உலகத்தில் மெய்மறந்து சஞ்சரித்துக் கொண்டிருந்த சீதாவின் கற்பனைக் கண்களுக்குத் தோன்றியது.
ஆஹா எத்தனை காலமாக இந்தத் தாஜ்மகாலைப் பார்ப்பதற்கு அவள் ஆவல் கொண்டிருந்தாள் எத்தனை முறை மானசீக யாத்திரை செய்து இங்கே அவள் வந்திருக்கிறாள் அந்தக் கனவெல்லாம் இன்றைய தினம் உண்மையாகிவிட்டது.
வெள்ளைப் பளிங்குக் கல் ஓடைகளில் நீல வர்ண ஜாலமும் நீலோத்பலமும் நீல வானத்தின் பிரதிபலிப்பும் நட்சத்திரங்களின் கிலுகிலுப்பும் வர்ணிக்க முடியாத சௌந்தர்யக் காட்சியாகத் திகழ்கின்றன.
நாலு மூலையிலும் நூற்றறுபது அடி உயரம் நிமிர்ந்து நின்ற காவல் கோபுரங்களிலே அவர்கள் போட்டி போட்டுக் கொண்டு ஏறி உச்சியிலிருந்து நாலாபுறமும் பார்த்து மகிழ்ந்தார்கள்.
அவன் பரிகாசமாகச் சொல்கிறான் என்பதைத் தெரிந்து கொண்ட சீதா ஆமாம் அம்மாஞ்சி தாஜ்மகாலைப் பார்த்த பிறகு உயிரோடிருப்பது அவசியமில்லைதான் என்றாள்.
என்னைப் பொறுத்த வரையில் இந்த மாதிரி ஒரு கட்டிடம் என்னைப் புதைக்குமிடத்துக்கு மேலே கட்டுவதாயிருந்தால் நான் இங்கேயே இந்த நிமிஷமே உயிரை விடத் தயார் என்றாள் நிருபமா.
தங்குவதற்கு தாஜ்மகால் ஒரு கூஜா திராட்சை ரசம் ஒரு கவிதைப் புத்தகம் என்னருகிலே நீ இதைக்காட்டிலும் வேறு சொர்க்கமும் உண்டோ?